L 135/82
BG
Официален вестник на Европейския съюз
23.5.2023 г.
2.
Оценката за тип трябва да е премината успешно и да е натрупан необходимият практически опит в рамките на 3-те години, предхождащи заявлението за лиценз за техническо обслужване на въздухоплавателни средства за квалификационен клас. 3.
Оценката за тип се провежда в присъствието на поне един проверяващ.
Проверяващите не трябва да са участвали в обучението на кандидата.
д) Проверяващите изготвят и предоставят на кандидата подписан писмен доклад, в който обясняват успешното или неуспешното представяне на кандидата на изпита. 6.
Обучение на работното място (ОРМ) 6.1 Общи положения ОРМ е обучението, което се предоставя на кандидата относно конкретен тип въздухоплавателно средство на реално работно място, като той получава възможност да изучи най-добрите практики в техническото обслужване и правилните процедури за повторно пускане в експлоатация.
ОРМ трябва да отговаря на следните изисквания: а) Списъкът със задачите и програмата за ОРМ се приемат от компетентния орган, издал лиценза за техническо обслужване, преди да започне ОРМ.
б) ОРМ се провежда от една или повече организации за техническо обслужване, надлежно одобрени съгласно настоящия регламент за извършване на техническото обслужване на въпросния тип въздухоплавателно средство.
Една от тези организации осъществява контрол на ОРМ. в) Преди да премине ОРМ, кандидатът трябва да притежава лиценз категория A, B или L5 или да е завършил теоретично обучение и да притежава най-малко 50 % от изисквания основен опит (точка 66.А.30) по отношение на категорията въздухоплавателно средство, за което е обучен.
г) Кандидатът започва и завършва ОРМ в рамките на 3-те години, предхождащи заявлението за одобрението за първия квалификационен клас за тип въздухоплавателно средство.
Най-малко 50 % от задачите в рамките на ОРМ се изпълняват след завършване на теоретичното обучение за тип за съответното въздухоплавателно средство.
д) Кандидатът преминава ОРМ под наставничеството на квалифициран наставник или наставници, на принципа на „индивидуалния“ надзор, по време на който наставниците проверяват техническите знания, уменията и отговорностите за типичен персонал, отговарящ за сертифицирането.
По време на ОРМ наставниците предават на кандидата също така знания и опит, предоставят необходимите съвети, подкрепа и насоки.
е) Всяка задача се подписва от кандидата и се посочва в действителна работна карта/работен лист и т.н.
Наставниците проверяват и подписват задачите, изпълнявани по време на ОРМ, тъй като те поемат отговорността за задачите на ниво помощен персонал или ниво персонал, отговарящ за сертифицирането, според случая, в зависимост от процедурата по повторно пускане в експлоатация.
ж) При задоволителното завършване на програмата за ОРМ наставниците издават препоръка за окончателната оценка на кандидата, която трябва да бъде изготвена от определени оценители.
6.2 Съдържание на ОРМ и дневник за ОРМ ОРМ включва редица дейности и задачи, които са характерни за квалификационния клас за тип въздухоплавателно средство, системите и категорията лиценз, за която се кандидатства, и може да обхваща повече от една категория лиценз.
ОРМ се документира и в дневника за ОРМ се посочва следното: а) име на кандидата; б) дата на раждане на кандидата; в) одобрената(ите) организация(и) за техническо обслужване, в която (които) е проведено ОРМ;